Държавен вестник, бр. 53, 2010 г., стр. 5

БРОЙ  53	
Д Ъ Р Ж А В Е Н  В Е С Т Н И К 	
СТР.  5  
(2) Основните категории нередности, свърза­
ни с процедурите по определяне на изпълнител 
от страна на бенефициенти на договорена без­
възмездна финансова помощ от Структурните 
фондове на ЕС, Програма ФАР на ЕС и от 
Финансовия механизъм на Европейското ико­
номическо пространство – за случаите, когато 
бенефициентът не се явява възложител на 
обществена поръчка (Постановление № 55 на 
Министерския съвет от 2007 г.), са посочени в 
приложение № 3, като за тях са определени пре­
поръчителни размери на финансовите корекции. 
В случаите, когато проведената процедура за 
определяне на изпълнител е под стойностните 
прагове, определени с Регламент на Европей­
ската комисия, издаден на основание чл. 69 от 
Директива 2004/17/ЕО на Европейския парла­
мент и на Съвета от 31 март 2004 г. относно 
координирането на процедурите за възлагане на 
обществени поръчки от възложители, извършва­
щи дейност във водоснабдяването, енергетиката, 
транспорта и пощенските услуги и чл. 78 от 
Директива 2004/18/ЕО на Европейския парла­
мент и на Съвета от 31 март 2004 г. относно 
координирането на процедурите за възлагане на 
обществени поръчки за строителство, услуги и 
доставки, следва да бъде приложена финансова 
корекция в размер 50 на сто от посочения пре­
поръчителен размер за съответната категория 
нередност от приложение № 3.
Раздел ІІІ
Размер на финансовите корекции. Диференци­
ран и пропорционален метод
Чл. 7. (1) При определяне размера на фи­
нансовите корекции се отчитат:
1. характерът и сериозността на нередността;
2. финансовите загуби на публични средства, 
до които е довело неспазването на националното 
законодателство и общностното право. 
(2) Размерът на финансовите корекции 
трябва да отговаря на размера на финансовата 
загуба на публичните средства, в това число 
от фондовете на ЕС. 
(3) Размерът на финансовите корекции се 
определя чрез прилагане на диференциален 
метод или на пропорционален метод. 
Чл. 8. (1) При прилагане на диференциалния 
метод размерът на финансовата корекция е равен 
на установения размер на финансовата загуба, 
определен на базата на анализ на процедурата 
по възлагане на обществена поръчка или про­
цедурата за определяне на изпълнител от страна 
на бенефициенти на договорена безвъзмездна 
финансова помощ. Анализът има за цел да се 
установи нарушението и да се оцени размерът на 
финансовата загуба, причинена от нередността.
(2) Финансовата загуба е отправна точка за 
определяне размера на финансовата корекция. 
За определяне размера на загубата се съпоста­
вят размерът на договорените/изразходваните 
средства по договора след възникване на нару­
шението и хипотетичният размер на разходите 
в ситуация, в която не е имало нарушение.
Чл. 9. (1) Размерът на финансовата корекция 
се установява по пропорционалния метод в 
случаите, когато изчисляването на конкретния 
размер на финансовата загуба, причинена от 
нарушение, е трудно или дори невъзможно, 
защото финансовите последици от даденото 
нарушение са косвени или неизмерими и това 
затруднява тяхното оценяване.
(2) Пропорционалният метод се прилага 
само за отделни случаи на установени неред­
ности, при които не може да бъде приложен 
диференциалният метод.
(3) При използването на пропорционалния 
метод размерът на финансовата корекция се 
изчислява като произведение от процентния 
показател на финансовата корекция и стойност­
та на сключения договор съгласно формулата:
К = Пк × Сд,
където:
К е размерът на финансовата корекция;
Пк – процентният показател на финансовата 
корекция;
Сд – стойността на сключения договор.
(4) Процентният показател на финансовата 
корекция изразява абстрактна осреднена степен 
на финансовата загуба, породена от даден тип 
нарушение. 
(5) Процентните показатели, които служат 
за изчисляване на стойността на финансова­
та корекция, определени в приложение № 2, 
колона № 4 и приложение № 3, колона № 4, 
имат препоръчителен характер. По отношение 
на нередности, произтичащи от нарушения на 
Постановление № 55 на Министерския съвет 
от 2007 г., когато проведената процедура за 
определяне на изпълнител е под стойностните 
прагове, определени с Регламент на Европей­
ската комисия, издаден на основание чл. 69 от 
Директива 2004/17/ЕО на Европейския парла­
мент и на Съвета от 31 март 2004 г. относно 
координирането на процедурите за възлагане на 
обществени поръчки от възложители, извършва­
щи дейност във водоснабдяването, енергетиката, 
транспорта и пощенските услуги и чл. 78 от 
Директива 2004/18/ЕО на Европейския парла­
мент и на Съвета от 31 март 2004 г. относно 
координирането на процедурите за възлагане на 
обществени поръчки за строителство, услуги и 
доставки, следва да бъде приложена финансова 
корекция в размер 50 на сто от посочения пре­
поръчителен размер за съответната категория 
нередност от приложение № 3.
(6) Посочените в колона № 3 на приложения 
№ 2 и 3 типове нарушения са примерни и с 
тях не се ограничават случаите на нередно­
сти, за които се прилага методологията. Ако 
установен случай на нередност не е обхванат 
в приложенията, за изчисляване стойността на 
финансовата корекция се приема процентният 
показател, предвиден за най-близките по вид 
категория и тип нарушение.
Чл. 10. (1) За нередности, които имат по-
скоро формален характер и не водят до фи­
нансови загуби, могат да не бъдат налагани 
финансови корекции.